***Ha-yo`q mashqi***

*Ta’rifi*

O`qituvchi bir nima (raqam, predmet, adabiy yoki tarixiy qahramon va sh.o`.) ni o`ylab qo`yadi.

O`quvchilar esa unga savol berib, u nimani o`ylab qo`yganligini topishga harakat qiladilar. O`qituvchi ularning savollariga faqat “Ha”, “Yo`q”, “Ham ha, ham yo`q” so`zlari bilan javob beradi.

Savol nojo`ya berilgan yoki o`qituvchi didaktika maqsadlaridan kelib chiqib, savolga javob berishni xohlamaydigan vaziyatlar yuzaga kelishi mumkin. SHunda u oldindan belgilangan ishora bilan javob berishdan voz kechadi.

Mashq yakunlanganidan so`ng albatta qanday savollar kuchli, qandaylari kuchsiz va nima uchunligi yuzasidan qisqa muhokama o`tkazish shart.

Mashqning maqsadi – bolalarni savollarni tartibsiz berishga urintirmasmasdan, ularni izlash strategiyasini ishlab chiqishga o`rgatishdan iboratdir.

*Foydalanish doiralari*

Tabiiy va aniq fanlarda qo`llaniladi, o`quvchilarda bilim olishga bo`lgan qiziqishni rivojlantiradi.

*Afzalliklari*

O`quvchilarda faol bilim olish nuqtai nazarini mustahkamlaydi va quyidagilarga o`rgatadi:

* tarqoq holatdagi faktlarni yagona bir shaklga bog`lash;
* mavjud bo`lgan ma’lumotlarni tizimlashtirish;
* o`quvchilarni tinglash va fikrlarini e’tiborga olish.

*Qiyinchiliklari*

Barcha o`quvchilarni ham dars jarayoniga jalb qila olmaslik (ba’zan).